รัฐบาลไทย-ข่าวทำเนียบรัฐบาล-พ่อเมืองเลย จับมือภาคีเครือข่ายรณรงค์บรรเทาผลกระทบมลพิษจากสถานการณ์ไฟป่า หมอกควัน และฝุ่น PM 2.5 เน้นย้ำ สร้างการรับรู้ให้ประชาชนตระหนักในสิ่งแวดล้อมและการป้องกันฝุ่นอย่างถูกต้อง
วันศุกร์ที่ 17 มีนาคม 2566
17/03/2566
พ่อเมืองเลย จับมือภาคีเครือข่ายรณรงค์บรรเทาผลกระทบมลพิษจากสถานการณ์ไฟป่า หมอกควัน และฝุ่น PM 2.5 เน้นย้ํา สร้างการรับรู้ให้ประชาชนตระหนักในสิ่งแวดล้อมและการป้องกันฝุ่นอย่างถูกต้อง
พ่อเมืองเลย จับมือภาคีเครือข่ายรณรงค์บรรเทาผลกระทบมลพิษจากสถานการณ์ไฟป่า หมอกควัน และฝุ่น PM 2.5 เน้นย้ํา สร้างการรับรู้ให้ประชาชนให้ตระหนักในสิ่งแวดล้อมและการป้องกันฝุ่นอย่างถูกต้องและต่อเนื่อง ผนึกกําลังเพื่อคุณภาพชีวิตที่ดี สุขภาพดี ชีวีปลอดภัย
เมื่อวันที่ 16 มี.ค. 66 นายทวี เสริมภักดีกุล ผู้ว่าราชการจังหวัดเลย เปิดเผยว่า จังหวัดเลยได้จัดกิจกรรมรณรงค์ผลกระทบพิษจากสถานการณ์ไฟป่า เผาป่า ฝุ่นละอองขนาดเล็ก (PM 2.5) จังหวัดเลย ด้วยการสร้างความชื้นในอากาศ ลดฝุ่นละอองขนาดเล็ก (PM 2.5) พร้อมปล่อยขบวนยานพาหนะ เครื่องจักร ทหาร พลเรือน จิตอาสา ทําการเก็บกวาดและชําระล้างถนนสายต่าง ๆ ในเขตเทศบาลเมืองเลยและลานอเนกประสงค์สาธารณประโยชน์ เพื่อป้องกันการเกิดโรคทางเดินหายใจจากฝุ่นละอองขนาดเล็ก PM 2.5 โดยมี นางวราภรณ์ เสริมภักดีกุล ประธานชมรมแม่บ้านมหาดไทยจังหวัดเลย นายณรงค์ จีนอ่ํา นายศิริวัฒน์ พินิจพานิชย์ รองผู้ว่าราชการจังหวัดเลย นายณฐพงษ์ วงศ์สง่า หัวหน้าสํานักงานจังหวัดเลย นายปรเมศวร์ ยศปัญญา หัวหน้าสํานักงานป้องกันและบรรเทาสาธารณภัยจังหวัด ทหาร ตํารวจ คณะกรรมการเหล่ากาชาดจังหวัดเลย หัวหน้าส่วนราชการ เทศบาลเมืองเลย องค์กรปกครองส่วนท้องถิ่น อาสาสมัครกู้ชีพกู้ภัย ภาคเอกชน และประชาชนจิตอาสา ร่วมกิจกรรม ณ บริเวณลานพญานาค ถนนเจริญรัฐ สวนสาธารณะกุดป่อง ตําบลกุดป่อง อําเภอเมืองเลย จังหวัดเลย
นายทวี เสริมภักดีกุล ผู้ว่าราชการจังหวัดเลย กล่าวว่า ตามที่พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายนริศ ขํานุรักษ์ รัฐมนตรีช่วยว่าการกระทรวงมหาดไทย และนายสุทธิพงษ์ จุลเจริญ ปลัดกระทรวงมหาดไทย มีนโยบายให้ทุกจังหวัดดําเนินการป้องกันและแก้ไขปัญหาไฟป่า หมอกควัน และฝุ่นละอองขนาดเล็ก (PM 2.5) โดยการบูรณาการกับทุกภาคส่วน หยุดกิจกรรมที่ก่อให้เกิดฝุ่นละอองขนาดเล็ก (PM 2.5) และเร่งประชาสัมพันธ์สร้างการรับรู้ให้กับประชาชนในการช่วยกันสอดส่อง ดูแล เพื่อป้องกันการเกิดโรคทางเดินหายใจจากฝุ่นละอองขนาดเล็ก PM 2.5 ที่ส่งผลต่อสุขภาพของประชาชน โดยเฉพาะกลุ่มเสี่ยง ให้มีความรู้ความเข้าใจเกี่ยวกับภัยจากฝุ่นละอองขนาดเล็ก และติดตามข้อมูลข่าวสารเกี่ยวกับสถานการณ์สิ่งแวดล้อมและมีอุปกรณ์ป้องกันที่ถูกต้อง ซึ่งตลอดสัปดาห์ที่ผ่านมาจังหวัดเลย ต้องเผชิญสภาวะวิกฤตจากฝุ่นละอองขนาดเล็ก (PM 2.5) ปริมาณในระดับที่อาจจะมีผลกระทบต่อสุขภาพและการดําเนินกิจกรรมในที่โล่งแจ้ง ส่งผลกระทบต่อการใช้ชีวิตประจําวัน
“จังหวัดเลย จึงได้ Kick off กิจกรรมรณรงค์ลดผลกระทบมลพิษจากสถานการณ์ไฟป่า หมอกควัน และฝุ่นละอองขนาดเล็ก (PM 2.5) จังหวัดเลย ปี 2565 – 2566 เริ่มต้นที่บริเวณลานพญานาค สวนสาธารณะกุดป่อง อําเภอเมืองเลย จังหวัดเลย พร้อมกับอีกทั้ง 14 อําเภอของจังหวัดเลย โดยจะจัดอย่างต่อเนื่องเป็นประจําทุกวันพุธ ซึ่งกิจกรรมนี้จะเป็นการทําให้ประชาชนจังหวัดเลยรวมถึงนักท่องเที่ยวได้ตระหนักและเข้ามาร่วมกันรณรงค์ลดผลกระทบมลพิษจากสถานการณ์ไฟป่าและฝุ่นละอองขนาดเล็ก (PM 2.5) ซึ่งได้รับความร่วมมือจากทุกภาคส่วนเป็นอย่างดี ทั้งด้านการสนับสนุนเครื่องจักรกล และกําลังพล ในการมาร่วมกันทําความสะอาด ลดฝุ่นละอองให้กับบ้านเมืองของเรา” ผวจ.เลย กล่าว
นายทวี เสริมภักดีกุล ผู้ว่าราชการจังหวัดเลย กล่าวในช่วงท้ายว่า นอกจากนี้ ยังได้กําชับไปยังส่วนราชการในทุกอําเภอ รวมถึงเทศบาลและองค์การบริหารส่วนตําบล ร่วมกันรณรงค์ไม่ให้เกษตรกรทําการเผาเศษซากวัสดุที่ได้จากพืช โดยบูรณาการกับทุกภาคส่วนในพื้นที่ ทั้งผู้ประกอบการ สมาคมชาวไร่อ้อย มาช่วยกันดําเนินการหาวิธีนําเครื่องจักรกลมาทดแทนการทําลายซาก เพื่อลดผลกระทบที่อาจเกิดทั้งด้านสาธารณสุข การท่องเที่ยว และเศรษฐกิจโดยรวมของจังหวัดเลย และเพื่อให้พี่น้องประชาชนจังหวัดเลยสามารถใช้ชีวิตประจําวันได้อย่างปกติสุข มีคุณภาพชีวิตที่ดี สุขภาพดี ชีวีปลอดภัย อย่างยั่งยืน